Għal darb’oħra, il-kelliema tal-Partit Laburista mhumiex kapaċi jirrispondu għall-azzjonijiet ta’ Joseph Muscat. Din id-darba kien imiss lid-deputat Franco Mercieca u l-Ministru Edward Scicluna li ħarġu l’ barra mill-kamra tal-konferenzi tal-aħbarijiet fiċ-Ċentru Nazzjonali Laburista mingħajr ma rrispondew il-mistoqsijiet ta’ NET News . NET News staqsa dwar il-kummenti ta’ Joseph Muscat fuq il-programm Xtra fuq l-istazzjon nazzjonali: Iżda għal dawn it-tliet domandi, bqajna mingħajr ebda risposta u minkejja l-insistenza għal risposta – iż-żewġ kelliema telqu ‘l barra.